ພັກລັດຖະບານ ແລະພັກຝ່າຍຄ້ານ ກຳປູເຈຍ ເຈລະຈາ ກັນອີກ
ພັກຝ່າຍຄ້ານວ່າ ການ​ເຈລະຈາ​​​ບໍ່​​ສໍາ​ເລັດ ​ຍ້ອນ​ພັກລັດຖະບານ​ ໄດ້ປະຕິ​ເສດ​ບໍ່​ຍອມ​ຕົກລົງ ​ທີ່​ຈະທຳ​ການ​ສືບສວນ ກ່ຽວ​ກັບການ​ເລືອກ​ຕັ້ງ​ ຄັ້ງຜ່ານ​ມາ.
ພັກລັດຖະບານຂອງກໍາປູເຈຍທີ່ປົກຄອງປະເທດໃນປະຈຸບັນ ນີ້ແລະພັກຝ່າຍຄ້ານໄດ້ກັບຄືນສູ່ໂຕະເຈລະຈາອີກຄັ້ງໃນວັນ ອັງຄານວານນີ້ ທີ່ກຸງພະນົມເປັນ ເພື່ອຍຸຕິສະພາບການບໍ່ໄປ ບໍ່ມາທາງດ້ານການເມືອງ ໃນການຖົກຖຽງກັນ ກ່ຽວກັບການ ເລືອກຕັ້ງ ຄັ້ງຜ່ານມານີ້ ທັງສອງຝ່າຍໄດ້ພົບປະກັນເປັນເວລາ 3 ຊົ່ວໂມງ ທີ່ສະພາ ແຫ່ງຊາດ ຊຶ່ງເປັນສະພານິຕິບັນຢັດ ຂອງປະເທດ ທີ່ບອຍ ຄອດຫຼືບໍ່ເຂົ້າຮ່ວມໂດຍພັກກູ້ຊາດກໍາປູເຈຍຫຼື CNRP ຫຼັງ ຈາກການເລືອກຕັ້ງ ໃນເດືອນກໍລະກົດ ຜ່ານມາ ຖະແຫຼງການຂອງພັກຝ່າຍຄ້ານ ກ່າວວ່າ ການເຈລະຈາກັນບໍ່ປະສົບຄວາມສໍາເລັດ ເພາະວ່າພັກປະຊາຊົນກໍາປູເຈຍ ທີ່ກຳອໍານາດໃນປະຈຸບັນນີ້ ໄດ້ປະຕິເສດບໍ່ຍອມຕົກລົງ ທີ່ຈະທຳການສືບສວນກ່ຽວກັບການເລືອກຕັ້ງຄັ້ງຜ່ານມາ ທີ່ທາງຝ່າຍຄ້ານກ່າວຫາວ່າ ມີການສໍ້ໂກງຄະແນນ ນັ້ນ ແຕ່ວ່າ ຫົວໜ້ານໍາພາການເຈລະຈາຂອງພັກປະຊາຊົນກໍາປູເຈຍ ທ່ານ Prom Sokha ກ່າວວ່າ ການໂອ້ລົມສົນທະນາດັ່ງກ່າວນີ້ ແມ່ນບາດກ້າວອັນສໍາຄັນໄປສູ່ການປະຕິຮູບ ຊຶ່ງທ່ານ Prom Sokha ກ່າວວ່າ: ການໂອ້ລົມສົນທະນາກັນໃນວັນອັງຄານວານນີ້ ໄດ້ມີຂຶ້ນລຸນຫຼັງການຢ້ຽມຢາມຂອງ ນັກການທູດອະວຸໂສສະຫະລັດ ທ່ານ Scot Marciel ຊຶ່ງທ່ານໄດ້ກ່າວຕໍ່ບັນດານັກຂ່າວ ໃນວັນຈັນຜ່ານມານີ້ວ່າ ສະຫະລັດແມ່ນບໍ່ໄດ້ພະຍາຍາມ ບັງຄັບໃຫ້ກໍາປູເຈຍຮັບເອົາ ການແກ້ໄຂແຕ່ຢ່າງໃດ